তাইনোরা আজ আর নেই। তাদের সাথে সাথে পৃথিবী থেকে মুছে গেছে তাদের ভাষাও। কিন্তু রয়ে গেছে তাদের ভাষার কিছু শব্দ - হ্যামক, পট্যাটো, বার্বিকিউ, হ্যারিকেন, ক্যানিবল। শব্দগুলি আজ স্পেনীয়, ফরাসি ও ইংরেজির মাধ্যমে বিশ্বের বহুভাষাতেই প্রবেশ করেছে, এমনকী আমাদের বাংলাতেও এদের অনেকগুলিই আজ ব্যবহৃত হয়। আর রয়ে গেছে তাদের জিন, স্পেনীয় ও আমেরিন্ডিয়ান বাবা-মা'র সন্তান মেস্তিজোদের রক্তে। ২০০৩ সালে এক মাইটোকোনড্রিয়াল ডিএনএ সমীক্ষায় দেখা গেছে আজকের পুয়ের্তো রিকোর প্রায় ৬২ শতাংশ অধিবাসীই তাদের মায়েদের দিক থেকে সরাসরি তাইনো/আরাওয়াকদের বংশধর। তাদের প্রভাব আজও অনুভূত হয় <MASK> ও ক্যারিবীয় অঞ্চলে চালু বিভিন্ন লোকবিশ্বাস, ধর্মীয় আচার, সংস্কৃতি ও বিশেষ করে সঙ্গীতে।
আরাওয়াক
গায়ানা কলম্বিয়ার কলম্বাসের কিউবা